Dec’h e oa bet lidet Devezh broadel Kampoù ar marv e Pariz dirak c’hwec’h ministr ha Simone Veil, prezidantez diazezenn memor ar Shoah bet ministrez ar Yec’hed. Ul lid dezhañ e-unan e oa bet abalamour da berzh ar Front National. E-keit ha ma oa kevredigezhioù tud kaset d’ar c’hampoù-tolpañ oc’h embann pegen ret eo bezañ war ziwall abalamour d’ar « gourdrouzoù a-vremañ », e oa bet tud vrudet o tegas strobadoù bleunioù war Maen-koun ar Merzher yuzev dianav. Da c’houde o doa kemeret perzh en ambrougadeg didrouz en doa treuzet ar stêr Sena a-benn mont da Vaen-koun an Kampoù ar marv.